
ПРОЕКТ НА НАРЕДБА ЗА  ИЗМЕНЕНИЕ 
НА НАРЕДБА ЗА  ОПРЕДЕЛЯНЕ РАЗМЕРА НА МЕСТНИТЕ ДАНЪЦИ НА ТЕРИТОРИЯТА 
НА  ОБЩИНА ГРАМАДА

                               
                           ВНОСИТЕЛ:  МИЛЧО БАШЕВ – КМЕТ НА ОБЩИНА ГРАМАДА
Проект

МОТИВИ

към Проект на  Наредба за  изменение на Наредба за определяне размера на местните данъци на територията на община Грамада

Причини, които налагат измененията:
1. На основание чл.1, ал.2 от Закона за местните данъци и такси, Общинският съвет определя с наредба размера на местните данъци при условията, по реда и в границите, определени в закона. 
	На основание чл.26, ал.4 от ЗНА срокът за обществени консултации на проекта на наредбата е 30 дни.
	Проектът на Наредба за изменение на Наредбата за определяне размера на местните данъци на територията на Община Грамада предвижда промяна в размера на данъка върху недвижимите имоти. 
	Един от основните приходоизточници в бюджета на общината, е данък върху недвижимите имоти. Определените размери за данък недвижим имот в Закона за местните данъци и такси, са в граници от 0,1 до 4,5 на хиляда върху данъчната оценка на имота. Към настоящия момент в Община Грамада, размера на данък недвижим имот е 2 на хиляда върху данъчната оценка. 
	Изискванията от граждани и фирми, относно местни инфраструктурни и други проблеми в града и една голяма част от нужди по селата, се увеличава в пъти повече от това, което общината може да си позволи с досега определените собствени приходи. Трябва да се отчете, че съществуват  законодателни облекчения и освобождаване от заплащане на данък върху недвижим имот, на определена категория лица и обекти, но в същото време са една голяма сума от собствени приходи, които не постъпват в бюджета на общината. 
	За периода от последната промяна на ставката за данък недвижими имоти до настоящия момент, по данни на НСИ инфлацията е 40,6 %.
	В тази връзка предлагаме увеличаване на ставката на данък върху недвижими имоти, за всички данъчно задължени лица да стане 2,2 на хиляда върху данъчната оценка или 10 % увеличение. 
	Въпреки предлаганото увеличение на данъка в община Грамада, той е нисък в сравнение с данъка на недвижимите имоти в останалите общини в областта. 

2. Цели които се поставят:

Проектът на Наредба за изменение на Наредбата за определяне размера на местните данъци на територията на Община Грамада цели повишаване на собствените приходи в бюджета на община Грамада, ясна регламентация в уредбата на обществените отношения, както и постигане на очакваните резултати посочени в т.4 от настоящите мотиви.

3. Финансови и други средства, необходими за прилагането на наредбата.

[bookmark: _GoBack]За прилагането на Наредбата за изменение на Наредбата за определяне размера на местните данъци на територията на Община Грамада не се изисква допълнителен финансов ресурс.

4. Очаквани резултати от прилагането, включително финансови, ако има такива.

Очакваните резултати след приемането на проекта на Наредбата за изменение на Наредбата за определяне размера на местните данъци е регламентиране на нова по висока ставка на Данък недвижими имоти. По този начин ще се даде възможност Община Грамада да работи активно за удовлетворяване очакванията на граждани и бизнес за:
 -  Подобряване на инфраструктурата на територията на общината;
 -  Изпълнение на социалната, културната и образователната политика;
 -  Съфинансиране на проекти по различни програми.

5. Анализ за съответствие с правото на Европейския съюз.

Предлаганият проект на Наредба за изменение на Наредбата за определяне размера на местните данъци на територията на Община Грамада е с правно основание чл.21, ал.2 от Закона за местното самоуправление и местната администрация, чл.1, ал.2 от Закона за местните данъци и такси, както и чл.76, ал.3 и чл.79 от Административнопроцесуалния кодекс.
Проектът на Наредбата е създаден в съответствие с принципите на Европейската харта за местно самоуправление, Европейската харта за регионално развитие, както и с директиви на Европейската общност, свързани с тази материя, предвид съответствието на основния нормативен акт(ЗМДТ) с тях.

